sukhrobnurali/uzbek-legal-corpus huggingface dataset:
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Yengil sanoatni yanada rivojlantirish va tayyor mahsulotlar ishlab chiqarishni ragʻbatlantirish chora-tadbirlari toʻgʻrisida” 2019-yil 16-sentabrdagi PQ-4453-son qarori)
(resolution, 2021-02-27)

Oʻzbekiston Respublikasi Prezidentining “Oʻzbekiston Respublikasining soliq siyosatini yanada takomillashtirish chora-tadbirlari toʻgʻrisida” 2019-yil 26-sentabrdagi PF-5837-son Farmoni va Oʻzbekiston Respublikasi Prezidentining “Yengil sanoatni yanada rivojlantirish va tayyor mahsulotlar ishlab chiqarishni ragʻbatlantirish chora-tadbirlari toʻgʻrisida” 2019-yil 16-sentabrdagi PQ-4453-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirishlar va qoʻshimcha kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Iqtisodiyot va sanoat vaziri B.A. Xoʻjayev va “Oʻztoʻqimachiliksanoat” uyushmasi raisi I.U. Xaydarov zimmasiga yuklansin. 1. Vazirlar Mahkamasining “Oʻzpaxtasanoat” aksiyadorlik jamiyati korxonalarida ishlab chiqarilgan paxta tolasini sotish va hisob-kitoblar mexanizmini takomillashtirish toʻgʻrisida” 2018-yil 12-fevraldagi 106-son qarorida (Oʻzbekiston Respublikasi QT, 2018-y., 2-son, 31-modda): a) 1-ilovaning 12 va 121-bandlaridagi “20/120” raqamlari “15/115” raqamlari bilan almashtirilsin; b) 3-ilovaning 2-bandi quyidagi tahrirda bayon etilsin: “2. Paxta tolasi majburiy tartibda sertifikatlashtiriladi, paxta-toʻqimachilik ishlab chiqarishi va klastyerlari doirasida oʻz ehtiyojlari uchun ishlab chiqarilayotgan paxta tolasi bundan mustasno”.
Axborot-kutubxona muassasalarini rivojlantirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomga oʻzgartirish kiritish haqida (Oʻzbekiston Respublikasi Prezidentining “Oʻzbekiston Respublikasi aholisi uchun axborot-kutubxona xizmatini yanada takomillashtirish toʻgʻrisida” 2019-yil 7-iyundagi PQ-4354-son qarori)
(resolution, 2019-12-25)

Oʻzbekiston Respublikasi Prezidentining “Oʻzbekiston Respublikasi aholisiga axborot-kutubxona xizmati koʻrsatishni yanada takomillashtirish toʻgʻrisida” 2019-yil 7-iyundagi PQ-4354-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2012-yil 4-apreldagi 98-son qarori (Oʻzbekiston Respublikasi QT, 2012-y., 4-son, 22-modda) bilan tasdiqlangan Axborot-kutubxona muassasalarini rivojlantirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomning 3-bandi ikkinchi xatboshidagi “5” raqami “2” raqami bilan almashtirilsin. 2. Mazkur qarorning bajarilishini nazorat qilish Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin.
Aholi salomatligini muhofaza qilish yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-12-16)

Surunkali buyrak va jigar kasalliklarining terminal bosqichlarida boʻlgan holatlarda qarindoshlar orasida buyrak va (yoki) jigar boʻlagini transplantatsiya qilish uchun qulay sharoitlar yaratish, shuningdek, yuqori texnologiyali ixtisoslashgan tibbiy yordam koʻrsatish tizimini yanada takomillashtirish va aholi salomatligini muhofaza qilishni yanada kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Oʻzbekiston Respublikasi sogʻliqni saqlash vaziri A.K. Shadmanov zimmasiga yuklansin. 1. Vazirlar Mahkamasining “Aholi oʻrtasida mikronutriyent yetishmasligi profilaktikasi toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida” 2010-yil 23-noyabrdagi 260-son qarorining (Oʻzbekiston Respublikasi QT, 2010-yil, 47-son, 428-modda) 1-bandi quyidagi mazmundagi xatboshi bilan toʻldirilsin: “2020-yil 1-apreldan boshlab Oʻzbekiston Respublikasi hududiga I nav bugʻdoy uni va osh tuzi faqat mikronutriyentlar bilan boyitilgan holda import qilinadi”. 1. Vazirlar Mahkamasining “Shoshilinch tibbiy yordam oʻquv markazini tashkil etish toʻgʻrisida” 1998-yil 4-martdagi 94-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Ichki ishlar organlarining faoliyati samaradorligini tubdan oshirish, jamoat tartibini, fuqarolar huquqlari, erkinliklari va qonuniy manfaatlarini ishonchli himoya qilishni taʼminlashda ularning masʼuliyatini kuchaytirish chora-tadbirlari toʻgʻrisida” 2017-yil 10-apreldagi PF-5005-son Farmoni)” 2018-yil 3-maydagi 321-son qarori 1-ilovasining 4-bandi.
Mehnatga layoqatsizlik varaqalarini berish tartibi toʻgʻrisidagi yoʻriqnomaga oʻzgartirishlar kiritish haqida
(order, 2019-12-25)

Oʻzbekiston Respublikasi Vazirlar Mahkamasining 2019-yil 4-sentabrdagi 729-son “Vazirlar Mahkamasining “Oʻzbekiston Respublikasi Sogʻliqni saqlash vazirligining tibbiy-ijtimoiy muassasalari toʻgʻrisidagi nizomlarni tasdiqlash haqida” 2011-yil 23-avgustdagi 240-son qaroriga oʻzgartirish va qoʻshimchalar kiritish toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2015-yil 20-martdagi 25-son buyrugʻi (roʻyxat raqami 2667, 2015-yil 17-aprel) (Oʻzbekiston Respublikasi qonun hujjatlari toʻplami, 2015-y., 15-son, 194-modda) bilan tasdiqlangan Mehnatga layoqatsizlik varaqalarini berish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 23-bandning birinchi xatboshisidagi “nogironlarga” degan soʻz “nogironligi boʻlgan shaxslarga” degan soʻzlar bilan almashtirilsin. 2. 36-banddagi “nogiron bolani” degan soʻzlar “nogironligi boʻlgan bolani” degan soʻzlar bilan almashtirilsin. 3. 40-band quyidagi tahrirda bayon etilsin: “40. Oʻzbekiston Respublikasi Sogʻliqni saqlash vazirligi huzurida Tibbiy-ijtimoiy xizmatlar agentligining Nogironligi boʻlgan shaxslarni reabilitatsiya qilish va protezlash milliy markazi, nogironligi boʻlgan shaxslarni reabilititsiya qilish va protezlash hududiy markazlarida protez qoʻydirgan shaxslarga bemorning markazda boʻlgan barcha davri uchun mehnatga layoqatsizlik varaqasi beriladi.”. 4. 41-banddagi “nogiron bolaga” degan soʻzlar “nogironligi boʻlgan bolaga” degan soʻzlar bilan almashtirilsin.
Taʼlim muassasalari, korxonalar, turar joy dahalarining asosiy jismoniy tarbiya-sogʻlomlashtirish va (yoki) sport inshootlari bilan eng kam taʼminlanish normativlariga oʻzgartirish kiritish haqida
(order, 2019-12-25)

Oʻzbekiston Respublikasi Prezidentining 2019-yil 6-sentabrdagi PF-5812-son “Professional taʼlim tizimini yanada takomillashtirishga doir qoʻshimcha chora-tadbirlar toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2019-yil 30-oktabrdagi 898-son “Oʻzbekiston Respublikasi Hukumatining ayrim qarorlariga sport klublari faoliyatini hamda sport musobaqalarini oʻtkazish tartibini yanada takomillashtirishga qaratilgan oʻzgartirish va qoʻshimchalar kiritish toʻgʻrisida”gi qaroriga muvofiq buyuraman: 1. Oʻzbekiston Respublikasi madaniyat va sport ishlari vazirining 2014-yil 14-avgustdagi 3-son buyrugʻi (roʻyxat raqami 2614, 2014-yil 10-sentabr) (Oʻzbekiston Respublikasi qonun hujjatlari toʻplami, 2014-y., 37-son, 478-modda) bilan tasdiqlangan Taʼlim muassasalari, korxonalar, turar joy dahalarining asosiy jismoniy tarbiya-sogʻlomlashtirish va (yoki) sport inshootlari bilan eng kam taʼminlanish normativlarining III boʻlim nomidagi “Oʻrta maxsus, kasb hunar taʼlimi” degan soʻzlar “Akademik litseylar, professional taʼlim” degan soʻzlar bilan almashtirilsin. 2. Mazkur buyruq Oʻzbekiston Respublikasi Oliy va oʻrta maxsus taʼlim vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Tijorat banklari kapitalining monandligiga qoʻyiladigan talablar toʻgʻrisidagi nizomga oʻzgartirishlar kiritish haqida
(resolution, 2026-01-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 13-iyundagi 14/3-son qarori (roʻyxat raqami 2693, 2015-yil 6-iyul) (Oʻzbekiston Respublikasi qonun hujjatlari toʻplami, 2015-y., 27-son, 360-modda) bilan tasdiqlangan Tijorat banklari kapitalining monandligiga qoʻyiladigan talablar toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-bandning toʻqqizinchi xatboshisi quyidagi tahrirda bayon etilsin: “regulyativ kapital — bank faoliyatini tartibga solish va prudensial normativlar hisob-kitobini amalga oshirish maqsadida hisob-kitob qilish yoʻli bilan aniqlanadigan bank kapitali;”. 2. 45-band quyidagi tahrirda bayon etilsin: “45. Mazkur Nizom talablari banklar tomonidan buzilgan taqdirda Oʻzbekiston Respublikasi Markaziy banki Oʻzbekiston Respublikasining “Banklar va bank faoliyati toʻgʻrisida”gi Qonunida nazarda tutilgan chora va sanksiyalarni qoʻllashga haqli.”.
Bankka aloqador boʻlgan shaxslar bilan tuziladigan bitimlar toʻgʻrisidagi nizomga oʻzgartirishlar kiritish haqida
(resolution, 2021-01-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2015-yil 22-iyuldagi 19/15-son qarori (roʻyxat raqami 2706, 2015-yil 5-avgust) (Oʻzbekiston Respublikasi qonun hujjatlari toʻplami, 2015-y., 31-son, 418-modda) bilan tasdiqlangan Bankka aloqador boʻlgan shaxslar bilan tuziladigan bitimlar toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 7-band oʻz kuchini yoʻqotgan deb topilsin. 2. 26-band quyidagi tahrirda bayon etilsin: “26. Mazkur Nizom talablari banklar tomonidan buzilgan taqdirda Markaziy bank Oʻzbekiston Respublikasining “Banklar va bank faoliyati toʻgʻrisida”gi Qonunida nazarda tutilgan chora va sanksiyalarni qoʻllashga haqli.”.
Soliq toʻlovchining shaxsiy kabinetidan foydalanish tartibi toʻgʻrisidagi nizomga oʻzgartirishlar kiritish toʻgʻrisida
(resolution, 2019-12-25)

Oʻzbekiston Respublikasi Prezidentining 2019-yil 20-noyabrdagi PQ-4525-son “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2017-yil 15-avgustdagi 2017-41-son qarori (roʻyxat raqami 2926, 2017-yil 5-sentabr) (Oʻzbekiston Respublikasi qonun hujjatlari toʻplami, 2017-yil, 36-son, 972-modda) bilan tasdiqlangan Soliq toʻlovchining shaxsiy kabinetidan foydalanish tartibi toʻgʻrisidagi nizomning 2 va 3-ilovalaridan “M.Oʻ. (muhr mavjud boʻlganda)” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Budjet tashkilotlari va budjet mablagʻlari oluvchilarning davriy moliyaviy hisobotlarini tuzish, tasdiqlash hamda taqdim qilish boʻyicha qoidalarni tasdiqlash haqida”gi buyruqni oʻz kuchini yoʻqotgan deb topish toʻgʻrisida”gi buyruqning 2-bandiga oʻzgartirish kiritish haqida
(order, 2019-12-25)

Oʻzbekiston Respublikasining Budjet kodeksi, Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2018-yil 18-dekabrdagi 156-son “Budjet tashkilotlari va budjet mablagʻlari oluvchilarning davriy moliyaviy hisobotlarini tuzish, tasdiqlash hamda taqdim qilish boʻyicha qoidalarni tasdiqlash haqida”gi buyruqni oʻz kuchini yoʻqotgan deb topish toʻgʻrisida”gi buyrugʻining (roʻyxat raqami 2971-1, 2019-yil 18-yanvar) (Oʻzbekiston Respublikasi qonun hujjatlari toʻplami, 2019-y., 3-son, 58-modda) 2-bandidagi “2020” raqami “2021” raqami bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Prezidentining ayrim hujjatlariga oʻzgartirishlar kiritish toʻgʻrisida
(resolution, 2019-12-24)

Oʻzbekiston Respublikasi Prezidentining ayrim qarorlarini qonun hujjatlariga muvofiqlashtirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2017-yil 27-fevraldagi “Oʻzbekiston Respublikasi vazirliklari, idoralari va tashkilotlarining formali kiyim-boshlarini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari toʻgʻrisida”gi PQ-2800-son qarorining rus tili matni 1-ilovasining 8-bandidagi “i Spetsialnoye avariyno-vosstanovitelnoye upravleniye” soʻzlari chiqarib tashlansin. 2. Oʻzbekiston Respublikasi Prezidentining 2018-yil 19-fevraldagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi faoliyatini tashkil etish toʻgʻrisida”gi PQ-3549-son qarorida: 2-ilovadagi “Maxsus avariyaviy-qayta tiklash boshqarmasi (15361-harbiy qism)” bloki chiqarib tashlansin; 3-ilovadagi “Maxsus avariyaviy-qayta tiklash boshqarmasi (15361-harbiy qism)” bloki chiqarib tashlansin. 3. Oʻzbekiston Respublikasi Prezidentining 2018-yil 25-dekabrdagi PQ-4076-son qarori bilan tasdiqlangan Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazish toʻgʻrisidagi nizomda: a) 2-bandning ikkinchi xatboshidagi “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligining maxsus avariya-tiklash boshqarmasida (keyingi oʻrinlarda — 15361-harbiy qism)” soʻzlari chiqarib tashlansin; b) 3-banddagi “15361-harbiy qismda” soʻzlari chiqarib tashlansin; v) 5-bandning uchinchi xatboshidagi “15361-harbiy qism” soʻzlari chiqarib tashlansin; g) 9-bandning birinchi xatboshi quyidagi tahrirda bayon etilsin: “9. Milliy gvardiya va FVVga harbiy xizmatga kelayotgan fuqarolarni, shuningdek, Milliy gvardiya va FVVning shartnoma boʻyicha harbiy xizmatchilarini va ularning oila aʼzolarini tibbiy koʻrikdan oʻtkazish Mudofaa vazirligi tasarrufidagi HTK tomonidan amalga oshiriladi”.
Oʻzbekiston Respublikasi Innovatsion rivojlanish vazirligining hayʼati aʼzolari tarkibini tasdiqlash toʻgʻrisida
(resolution, 2021-05-06)

Oʻzbekiston Respublikasi Prezidentining “Oʻzbekiston Respublikasi Innovatsion rivojlanish vazirligi faoliyatini tashkil etish toʻgʻrisida” 2017-yil 30-noyabrdagi PQ-3416-son qaroriga va Hukumatning “Oʻzbekiston Respublikasi davlat boshqaruvi organlari hayʼatlarining faoliyati samaradorligini oshirishga doir qoʻshimcha chora-tadbirlar toʻgʻrisida” 2017-yil 19-oktabrdagi 855-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Innovatsion rivojlanish vazirligi hayʼati aʼzolarining soni 11 (oʻn bir) kishidan iborat boʻlishi belgilab qoʻyilsin. 2. Oʻzbekiston Respublikasi Innovatsion rivojlanish vazirligi hayʼati quyidagi tarkibda tasdiqlansin: 1. Abduraxmonov Ibrohim Yulchiyevich — vazir 2. Rajabbayev Sharof Raximberdiyevich — vazirning birinchi oʻrinbosari vazifasini bajaruvchi 3. Toʻychiyev Olimjon Alijonovich — vazir oʻrinbosari 4. Norinbayev Oybek Kabiljanovich — vazir oʻrinbosari vazifasini bajaruvchi 5. Nazarov Azimjon Soatmurod oʻgʻli — vazir oʻrinbosari 6. Lavozimiga koʻra — vazir oʻrinbosari 7. Turdikulova Shaxloxon Utkurovna — “Ilgʻor texnologiyalar markazi” davlat ilmiy muassasasi direktori 8. Otajonov Shuxrat Ibrayimjonovich — Fan va ilmiy-texnik tadqiqotlarni rivojlantirish boshqarmasi boshligʻi 9. Atakulov Tuxtamurod Umarovich — Hududlarni rivojlantirishga innovatsiyalarni joriy qilish hamda tadqiq etish boshqarmasi boshligʻi 10. Xudanov Baxtinur Oybutayevich — Taʼlim va sogʻliqni saqlashga innovatsiyalarni joriy qilish hamda tadqiq etish boshqarmasi boshligʻi 11. Abdukarimov Abduvahob Makamboyevich — Iqtisodiyot real sektoriga innovatsiyalarni joriy qilish hamda tadqiq etish boshqarmasi boshligʻi 3. Oʻzbekiston Respublikasi Vazirlar Mahkamasining “Oʻzbekiston Respublikasi Innovatsion rivojlanish vazirligining hayʼati aʼzolari tarkibini tasdiqlash toʻgʻrisida” 2019-yil 18-fevraldagi 142-son qarori oʻz kuchini yoʻqotgan deb topilsin. 4. Mazkur qarorning bajarilishini nazorat qilish Oʻzbekiston Respublikasi innovatsion rivojlanish vaziri I.Y. Abdurahmonov zimmasiga yuklansin.
Birlashgan Millatlar Tashkilotining biometrik hujjatiga ega boʻlgan chet el fuqarolari uchun Oʻzbekiston Respublikasiga kirishda vizasiz rejimini belgilash va viza rejimini yengillashtirish toʻgʻrisida
(decree, 2019-12-24)

Soʻnggi yillarda Oʻzbekiston Respublikasining Birlashgan Millatlar Tashkiloti (keyingi oʻrinlarda — BMT) bilan oʻzaro hamkorligi doimiy ravishda kengayib, chuqurlashib bormoqda. BMT bilan oʻrnatilgan oliy va yuqori darajadagi aloqalar muntazam rivojlanib bormoqda. Oʻzbekiston BMTning Bosh assambleyasi va boshqa ixtisoslashtirilgan muassasalari faoliyatidagi oʻz ishtirokini faollashtirdi. Oʻzbekiston Respublikasining BMT va uning tuzilmalari bilan barcha dolzarb yoʻnalishlarda oʻzaro munosabatlarini yanada mustahkamlash va har tomonlama rivojlantirish, xalqaro moliya institutlari bilan aloqalarni kengaytirish, shuningdek, BMT xodimlarining Oʻzbekiston Respublikasiga tashrif buyurishi uchun yanada qulay shart-sharoitlar yaratish maqsadida: 1. 2020-yil 1-yanvardan boshlab BMTning biometrik hujjatiga (qizil rangli Laissez-Passer pasporti) ega boʻlgan chet el fuqarolari uchun Oʻzbekiston Respublikasi hududiga kirgan kundan eʼtiboran 30 kunlik muddatga vizasiz rejim belgilansin. 2. Belgilansinki: BMTning biometrik hujjatiga (moviy rangli Laissez-Passer pasporti) ega boʻlgan chet el fuqarolari uchun Oʻzbekiston Respublikasiga kirish vizalari Oʻzbekiston Respublikasidagi taklif qiluvchi tomonning taklifnoma xati asosida 2 ish kuni ichida Oʻzbekiston Respublikasi Tashqi ishlar vazirligi tomonidan rasmiylashtiriladi; BMTning biometrik hujjatlariga (qizil yoki moviy rangli Laissez-Passer pasporti) ega boʻlgan va Oʻzbekiston Respublikasiga tashrif buyurayotgan chet el fuqarolarida bir vaqtning oʻzida amal qilish muddati BMTning biometrik hujjatlari amal qilish muddatidan kam boʻlmagan milliy pasporti (harakatlanish hujjati) boʻlishi lozim. 3. Oʻzbekiston Respublikasi Tashqi ishlar vazirligi: bir oy muddatda mazkur Farmon qoidalari toʻgʻrisida BMTni xabardor qilsin, shuningdek, BMTning biometrik hujjatlari (qizil va moviy rangli Laissez-Passer pasportlari) namunalarini, bunday hujjatlar va ularning himoya elementlari batafsil tavsifini soʻrab olsin; ikki oy muddatda manfaatdor vazirlik va idoralar bilan birgalikda Birlashgan Millatlar Tashkiloti imtiyozlari va immunitetlari toʻgʻrisidagi konvensiyasiga (Nyu-York, 1946-yil 13-fevral) Oʻzbekiston Respublikasining qoʻshilishi maqsadga muvofiqligini oʻrganib, natijasi boʻyicha Vazirlar Mahkamasiga asoslantirilgan takliflar kiritsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Elektron kooperatsiya birjasi portali orqali xaridlarni amalga oshirish uchun buyurtmachilar va yetkazib beruvchilarning avans mablagʻlari (zakalat va operatorning vositachilik yigʻimi) miqdorini belgilash haqida
(order, 2023-06-08)

Oʻzbekiston Respublikasining “Davlat xaridlari toʻgʻrisida”gi Qonuni, Oʻzbekiston Respublikasi Prezidentining 2019-yil 1-maydagi PQ-4302-son “Sanoat kooperatsiyasini yanada rivojlantirish va talab yuqori boʻlgan mahsulotlar ishlab chiqarishni kengaytirish chora-tadbirlari toʻgʻrisida”gi qarori va Oʻzbekiston Respublikasi Vazirlar Mahkamasining 2019-yil 30-sentabrdagi 833-son “Sanoat yarmarkalari va elektron kooperatsiya birjasi faoliyatini tashkil etish chora-tadbirlari toʻgʻrisida”gi qaroriga muvofiq buyuraman: 1. Elektron kooperatsiya birjasi portali orqali xaridlarni amalga oshirishda avans mablagʻlari miqdori: buyurtmachilar (budjet buyurtmachilari bundan mustasno) va yetkazib beruvchilarning zakalat mablagʻi — savdoga qoʻyilgan lot summasining 1 foizida; operatorning vositachilik yigʻimi — shartnoma summasining 0,10 foizi miqdorida belgilansin. 2. Mazkur buyruq Oʻzbekiston Respublikasi Moliya vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Oʻsimliklar karantini va himoyasi boʻyicha xalqaro konvensiyaga (Rim, 1951-yil 6-dekabr) Oʻzbekiston Respublikasining qoʻshilishi toʻgʻrisida
(law, 2019-12-23)

Oʻsimliklar karantini va himoyasi boʻyicha xalqaro konvensiyaga (Rim, 1951-yil 6-dekabr) qoʻshilinsin.